ગુજરાત રાજ્યમાં ખાનગી કોલેજોનો રાફડો ફાટતા શિક્ષણનું વેપારીકરણ થઈ રહ્યું છે. સેલ્ફ ફાઈનાન્સ કોલેજોમાં તોતીંગ ફીને લીધે ગરીબ વિદ્યાર્થીઓ માટે શિક્ષણ મેળવવું દોહ્યલું બન્યું છે. બીજીતરફ ગરીબ અને દલિત વિદ્યાર્થીઓને સેલ્ફ ફાઈનાન્સ કોલેજમાં રાજ્ય સરકાર દ્વારા સ્કોલરશીપ આપવામાં આવતી હતી. સુરેન્દ્રનગર જિલ્લામાં સેલ્ફ ફાઈનાન્સ કોલેજોમાં અભ્યાસ કરતા એસ. સી. કેટેગરીના વિદ્યાર્થીઓને સ્કોલરશીપ આપવામાં આવી નથી. જ્યારે સવર્ણ સમાજના વિદ્યાર્થીઓ સેલ્ફ ફાઈનાન્સ કોલેજમાં સ્કોલરશીપ પ્રાપ્ત થાય છે.